Самадхи
Самадхи(санскрипт समाधि, – бириктирүү, жалгаштыруу) – адамдын магдырап кыялга батышы аркылуу кандайдыр бир нерсеге ойдун топтолушун, андагы өтө жыйнактуу жана гармония абалын туюндуруучу Индиядагы философиялык түшүнүк. Акыл-эс аруулануу (таза, айкын болуу) үчүн ал терең кыялга батат да, өзүн-өзү «унутуп», ой-пикир менен камыр-жумур болуп биригип кетет. 

Буддизмде Самадхи – бошонуунун сегиз жолунун акыркы түйүнү, нирванага жеткирүүчү төрт баскычтан турат: 
 Аң-сезим кайсы бир нерсе (буюм) менен алектенип, ага ойду топтоо аркылуу каалоо сезиминен бошонууга алып келет да, накта ой жүгүртүү ырахатына жеткирет.
 Күмөнсүнүүдөн (шексинүүдөн) кутулуу, ырахаттуу сезим, көңүл тынчтыгы – бул топтолгон ой жүгүртүүнүн жыйынтыгы. 
 Ошол жыргалдан кайра кайтуу, таасирин сезбөө, жеткен камырабастык. 
 Ал камырабастыктан да бошонуу, жеткен акылмандуулукка – нирванга алып келүүчү толук бейпилчилик.

Колдонулган адабияттар 
Философия: энциклопедиялык окуу куралы/Мамлекеттик тил жана энциклопедия борбору.-Б.: 2004,ISBN 9967-14-020-8
Философия